જગન્નાથજીની સૌપ્રથમ રથયાત્રા 139 વર્ષ પહેલાં 1875માં ગાડામાં કાઢવામાં આવી હતી. જમાલપુર અને દાણી લીમડાના ખલાસી કોમના લોકોએ ત્રણેય રથ ખેંચ્યા હતા. રથયાત્રા આગળ આખા રૂટ પર માત્ર બે બ્રિટિશ અધિકારીઓ ઘોડા પર હાજર રહેતા. જગન્નાથ મંદિરની સ્થાપના 1877માં સારંગદાસજી મહારાજ દ્વારા નરસિંહદાસજીની અધ્યક્ષતામાં કરવામાં આવી હતી, જ્યાં અત્યારે જગન્નાથજીનું મંદિર છે ત્યાં હનુમાનજીનું મંદિર બનાવવા માટે અહેમદશાહ બાદશાહે જમીન આપી હતી.